Mantas Stabačinskas

Mantas Stabačinskas – Lietuvos šokėjas, choreografas, šiuolaikinio šokio kūrėjas, ilgametis Kauno šokio teatro „Aura“ narys, Auksinio scenos kryžiaus laureatas (2013 m.).

Biografija 
Pradinėje mokykloje maždaug penkerius metus šoko pramoginius šokius. Po to apie penkerius metus užsiiminėjo lengvąja atletika. Maždaug penkiolikos metų suprato, kad nori šokti. Pamatęs skelbimą laikraštyje, kad Kauno šokio teatras „Aura“ kviečia į šokio pamokas, pradėjo lankyti. Meno vadovė į pasižiūrėjusi į tik atėjusį, pasakė: „Tegu lanko, vis tiek iš jo šokėjo nebus.“ „Auroj“ šokęs maždaug septynerius metus, Pajuto, kad nori šokti ir kitur, su kitais choreografais. Nuo tada yra nepriklausomas, laisvai samdomas šokėjas.

Studijavo Lietuvos muzikos ir teatro akademijoje, Teatro ir kino fakultete. 2013 metais baigė šokio edukologijos bakalauro studijas Lietuvos edukologijos universitete.

Nuo 1997 m. šoka Lietuvos ir užsienio choreografų (tokių kaip Aira Naginevičiūtė, Birutė Banevičiūtė, Birutė Letukaitė, Johannesas Wielandas, Annie Viger ir Franckas Apertet bei kitų) spektakliuose. šokio spektakliuose, įvairiuose tarpdisciplininiuose bei socialiniuose projektuose. Buvo ilgametis Kauno šokio teatro „Aura“ narys. Dirbo su choreografais iš JAV, Vokietijos, Anglijos, Izraelio, Kanados, Suomijos, Austrijos, kai pagal programą „Dance Omi International Dance Collective" stažavosi JAV. Kaip kviestinis dėstytojas ir choreografas, Stabačinskas savo patirtimi dalijosi Midlsekso universitete (Didžioji Britanija). Dirba kaip laisvai samdomas šokėjas ir choreografas.

2006 m. buvo nominuotas „Auksiniam scenos kryžiui“ geriausio šokėjo kategorijoje. 2013 m. „Auksinio scenos kryžiaus“ apdovanojimą už spektaklį „Melancholijos dėžutė“. Jo ir kolegų Agnės Ramanauskaitės bei Pauliaus Tamolės spektaklis Menų spaustuvėje „Contemporary?“ Auksinį scenos kryžių gavo kaip Metų scenos meno reiškinys.

Vaidmenys 
Kauno šokio teatre „Aura"
 
 2008 Atgal. Choreografė Raimonda Gudavičiūtė
 2007 Tabula rasa. Choreografė Barbara Bourget (Kanada)
 2006 Time line. Choreografai Yossi Berg (Izraelis), Birutė Letukaitė
 2006 Piknikas. Choreografas Yossi Berg (Izraelis)
 2005 Užrištomis akimis. Choreografas Johannes Wieland (JAV)
 2005 Sistemos<žalojančios>sistemas. Choreografai Helene Weinzierl, Robert Tirpak, (Austrija)
 2004 Vagies dienoraštis. Choreografas Darius Stankevičius
 2004 Aseptinė zona, arba Lietuviškos sutartinės. Choreografė Birutė Letukaitė
 2002 Eime su manimi. Choreografas David Appel (JAV)
 2002 Uniformistai. Choreografas Christopher Morgan (JAV)
 2001 Extremum mobile. Choreografė Birutė Letukaitė
 1999 Link namų. Choreografas Jeffery Bullock (JAV)
 1998 Kauno šokio teatro „AURA" – ATTIC šokio trupės jungtinis projektas su neįgaliaisiais (Lietuva/ Jungtinė Karalystė)
 1998 Dainos, kurias dainavau. Choreografė Tamara McLorg (Jungtinė Karalystė)
 1997 Izabelės Gaudi išpažintis. Choreografas Royston Maldoom (Jungtinė Karalystė)

Kituose projektuose
 
 2014 šokio spektaklis su Mariumi Pinigiu
 2014 šokio spektaklis „W(o)man“
 2009 maProject. Choreografai: Agnija Šeiko, Liat Magnezy (Izraelis / Nyderlandų Karalystė), Konrad Szymański (Lenkija / Nyderlandų Karalystė), Europos Menų mokykla (nacionalinės programos „Vilnius – Europos kultūros sostinė 2009“ dalis)
 2008 Mėnulis nepaiso lojančių šunų. Choreografė Aira Naginevičiūtė, Menų spaustuvė.
 2006 LSDesire. Choreografas Jay B. Cruz (JAV)
 2006 Motive motif. Choreografė Silvia Verges (Ispanija- Jungtinė Karalystė)
 2005 Mažasis princas. Choreografė Birutė Banevičiūtė
 2005 Processus. Choreografė. Aira Naginevičiūtė, Lietuvos šokio informacijos centras
 1999 E-Motion and interactive dance technology performance. Bacon šokio trupė (JAV)
 1999 Freak Show. Choeografas Kris Cangelosi (JAV)
 1999 In the Mix. Choeografas Kris Cangelosi (JAV)

Šaltiniai

Nuorodos 
 Stabačinskas (Youtube)

Lietuvos šiuolaikinio šokio atlikėjai
Lietuvos choreografai